قوزئی قیبریس تۆرک جمهوریتی جمهورباشقانی ار‌سین تاتار، قیبریس تۆرکلری ایله روملاری بیرلشدیره‌جک، بیر دؤولت ایچینده یاشاداجاق طبیعی مکانیزملرین اولمادیغینی ایفاده ائد‌رک، قیبریسین اؤزونه اؤزگو/خاص گئرچکلرینین اولدوغونو سؤیله‌دی.
جمهورباشقانلیغی اوفیسینده دگرلندیرمه‌لر وئرن تاتار، ۴۰.جی قورولوش ایل دؤنومونو قوتلاماغا حاضرلانان قوزئی قیبریس تۆرک جمهوریتینین اگمنلیگیندن اصلا وازگئچمه‌یه‌جگینی دیله گتیره‌رک، قوزئی قیبریس تۆرک جمهوریتی گئرچگینی بوتون دونیانین قبول ائتمه‌سی لازیم اولدوغونو وورغولادی.
قیبریسدا بیر پروبلئمین اولدوغونو و بو سببله آنلاشمایا احتیاج اولدوغونا دقت چکه‌ن تاتار، آنلاشما و امکداشلیغین یولونون ایکی اگمن ائشید دؤولت‌دن گئچدیگینی، سورونون حلینین بیر طرفینین موطلق صورتده قیبریس تۆرکلرینین دؤولتی قوزئی قیبریس تۆرک جمهوریتی اولدوغونو ایفاده ائتدی.
تاتار، باش‌دا بیرلشمیش میللتلر اولماق اوزره اولوسلارآراسی توپلومون بیر قیسیمینین ائتدیگی بیرلشمه چاغیریلارینین گئرچکلردن اوزاق اولدوغونو بیلدیررک،
"روملار ایله بیزی بیرلشدیره‌جک، بیر دؤولت ایچینده یاشاداجاق طبیعی مکانیزملر یوخ. چونکو قیبریسین اؤزونه اؤزگو گئرچکلری واردیر. ۶۰ ایلدیر آرتیق هر کس مؤوقعیتینی تعیین ائتمیشدیر. من یونانجا بیلمه‌م، او تۆرکجه بیلمز. من اونو تانیمام، او منی تانیماز. ایش دونیاسی ایکی طرفده تام فرقلی. او باخیم‌دان ایکی توپلوملو فدراسیون ایفاده‌لری ایله بیر یئره واریلاماز" دئدی.
تاتار، امکداشلیق و آنلاشما دوروموندا قوزئی قیبریس تۆرک جمهوریتینه تۆرکیه‌دن گلن سویون گونئی قیبریس ایله پایلاشیلماسینین مومکون اولاجاغینی ایفاده ائتدی.
جمهورباشقانی تاتار، قوزئی قیبریس تۆرک جمهوریتینین تانینماسی اوچون چابالارینی داوام ائتدیردیگینی سؤزلرینه علاوه ائتدی.
